Cătălin Cherecheș este în drum spre România
Poliția Română anunță că o echipă de polițiști l-a preluat pe urmăritul internațional Cătălin Cherecheș, de la un punct de trecere a frontierei dintre Germania și Austria, iar acum grupul se află în drum spre în România la bordul unui vehicul.
Fostul primar din Baia Mare va fi introdus într-un penitenciar, pentru punerea în aplicare a mandatului de executare a pedepsei cu închisoarea.
"Reamintim că, în urma cooperării polițienești internaționale dintre Poliția Română și structurile de poliție din Germania, precum și a deciziei justiției germane, a fost aprobată predarea bărbatului către autoritățile din România", transmite Poliția Română.
Cherecheș a fost reținut de poliția germană pe 28 noiembrie 2023. Bărbatul a fost condamnat la cinci ani de închisoare cu executare pentru săvârșirea infracțiunii de luare de mită în formă continuată.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank